CELEX: 22019A1126(02)
Language: sl
Date: 2019-10-30 00:00:00
Title: Sporazum med Evropsko skupnostjo za atomsko energijo in Organizacijo Korejskega polotoka za energetski razvoj

26.11.2019   
               
               
                  SL
               
               
                  Uradni list Evropske unije
               
               
                  L 304/5
               
            
         SPORAZUM
         med Evropsko skupnostjo za atomsko energijo in Organizacijo Korejskega polotoka za energetski razvoj
         EVROPSKA SKUPNOST ZA ATOMSKO ENERGIJO,
         v nadaljnjem besedilu: Skupnost, ter
         ORGANIZACIJA KOREJSKEGA POLOTOKA ZA ENERGETSKI RAZVOJ,
         v nadaljnjem besedilu: KEDO, STA SE –
         ob upoštevanju naslednjega:
         
                     (1)
                  
                  
                     KEDO je bil ustanovljen na podlagi Sporazuma o ustanovitvi Organizacije Korejskega polotoka za energetski razvoj z dne 9. marca 1995, kakor je bil spremenjen 19. septembra 1997, med vladami Republike Koreje, Japonske in Združenih držav Amerike.
                  
               
                     (2)
                  
                  
                     Sporazum med Skupnostjo in KEDO je prenehal veljati 31. maja 2018.
                  
               
                     (3)
                  
                  
                     Izvršilni odbor KEDO se je po odločitvi, da konča projekt lahkovodnega jedrskega reaktorja, in odločitvi iz leta 2007, da dolžnosti sekretariata opravlja z močno okrnjenim osebjem in minimalnimi pisarniškimi zmogljivostmi, leta 2018 odločil, da bo KEDO po 31. maju 2018 še naprej deloval.
                  
               
                     (4)
                  
                  
                     Tako Skupnost kot KEDO sta izrazila željo po nadaljevanju sodelovanja s ciljem zaključka projekta za lahkovodni reaktor in ustreznega prenehanja KEDO –
                  
               DOGOVORILI O NASLEDNJEM:
         
            Člen 1
            Uporaba določb iz predhodnega sporazuma
            Če v enem od spodaj navedenih členov ni določeno drugače, se določbe iz predhodnega sporazuma med Skupnostjo in KEDO, ki je prenehal veljati 31. maja 2018, še naprej uporabljajo v okviru tega sporazuma.
         
         
            Člen 2
            Prispevek Skupnosti
            V okviru tega sporazuma Skupnost finančno ne prispeva v proračun KEDO.
         
         
            Člen 3
            Trajanje
            Sporazum preneha veljati 31. maja 2019. Vsako leto se samodejno podaljša za eno leto, razen če ena pogodbenica drugo najmanj mesec dni pred koncem veljavnosti Sporazuma obvesti, da želi Sporazum prekiniti. Sporazum lahko preneha veljati s takojšnjim učinkom, če katera od ostalih članic, ki so trenutno zastopane v izvršilnem odboru, izstopi iz KEDO. Sporazum se po 31. maju 2021 ne podaljša.
         
         
            Člen 4
            Začetek veljavnosti
            Ta sporazum začne veljati, ko ga podpišeta Skupnost in KEDO, ter retroaktivno učinkuje s 1. junijem 2018.
         
         
            V Bruslju, štiriindvajsetega oktobra dva tisoč devetnajst, v dveh izvirnikih
            
               
                  Za Evropsko skupnost za atomsko energijo
               
               Ditte JUUL-JØRGENSEN
            
            V New Yorku, tridesetega oktobra dva tisoč devetnajst, v dveh izvirnikih
            
               
                  Za Organizacijo Korejskega polotoka za energetski razvoj
               
               David WALLACE